பாடாங் ஜாவா

பாடாங் ஜாவா , (மலாய்; ஆங்கிலம்: Padang Jawa; சீனம்: 巴东爪哇); என்பது மலேசியா, சிலாங்கூர், கிள்ளான் மாவட்டத்தில் அமைந்துள்ள ஒரு கிராம நகர்ப் பகுதி ஆகும். இந்த கிராம நகர்ப்பகுதி கிள்ளான் நகரம்; சா ஆலாம் நகரம் ஆகிய நகரங்களுக்கு அருகில் உள்ளது. கிள்ளான் நகரத்திலிருந்து 8 கி.மீ தொலைவிலும்; சா ஆலாம் நகரத்தில் இருந்து ஏறக்குறைய 5 கி.மீ தொலைவிலும் உள்ளது. அமைவு மிகவும் தனித்துவமான இந்தக் கிராம நகர்ப் பகுதி இரண்டு மாவட்டங்களின் நிர்வாகத்தின் கீழ் செயல்படுகிறது. அதன் ஒரு பகுதி கிள்ளான் மாவட்டத்தின் கீழ் இயங்குகிறது; மற்றொரு பகுதி சா ஆலாம், பெட்டாலிங் மாவட்ட நிர்வாகத்தின் கீழ் இயங்குகிறது. இரண்டு மாவட்டங்களுக்கும் இடையிலான எல்லைக்கோடு இந்தக் கிராமத்தின் நடுவில் செல்கிறது. 1997-ஆம் ஆண்டில், இரண்டு எல்லைகளும் (பெட்டாலிங் மற்றும் கிள்ளான் மாவட்டங்களின் பகுதிகள்) சா ஆலாம் மாநகராட்சி மேற்பார்வையின் கீழ் கொண்டு வரப்பட்டன. போக்குவரத்து மலேசிய தொடருந்து சேவையின் கீழ் ஒரு தொடருந்து நிலையம் இங்கு செயல்படுகிறது. தஞ்சோங் மாலிம்–கிள்ளான் துறைமுக வழித்தடத்தில் KD12 பாடாங் ஜாவா கொமுட்டர் நிலையம் எனும் பயணிகளுக்கான நிலையம் சேவை வழங்குகிறது. வசதிகள் மலேசியாவின் சாலைப் போக்குவரத்துத் துறையின் சிலாங்கூர் மாநிலத் தலைமை அலுவலகம் பாடாங் ஜாவாவில் (B வாகனத் தகடு பதிவு) உள்ளது. புஷ்பாகோம் (PUSPAKOM) எனும் மலேசிய வாகனப் பரிச்சோதனை ஆய்வுக் கழகத்தின் பாடாங் ஜாவா மையம்; மலேசியாவின் சாலைப் போக்குவரத்துத் துறையின் அருகில் அமைந்துள்ளது. மேலும் காண்க சா ஆலாம் ஐ-சிட்டி குவாசா டாமன்சாரா கிள்ளான் மேற்கோள்கள் வெளி இணைப்புகள்